Põhja-Osseetias  elab eri andmetel 690 000-710 000 inimest. Keskmine asustustihedus km2 kohta jääb alla 90, kuid elamiskõlblikel aladel ulatub see tegelikult üle 140. Kaks kolmandikku rahvastikust elab linnades ja kolmandik maal. Põhja-Osseetia elanikest on 63 protsenti osseedid ja 23 protsenti venelased; teistel andmetel on osseete tegelikult 53-55 ja venelasi kuni 30 protsenti. Põhja-Osseetias elab ka ingušše, armeenlasi, kumõkke ja teisi rahvaid, piirkonnas üldse 95 rahva esindajaid. Osseetide osatähtsus rahvastikus on alates 1959. aasta rahvaloenduse ajast, mil see oli 48 protsenti, kasvanud. Seevastu venelaste osatähtsus, mis 20. sajandi keskel oli Põhja-Osseetias 40 protsenti, on kahanenud, ja seda peamiselt väljarände tõttu. Põhja-Osseetia pealinna rahvaarv on 315 000, mis moodustab vaid veidi vähem kui poole Põhja-Osseetia elanikkonnast.